b'\n_START_ARTICLE_\nGerda Holmes\n_START_SECTION_\nBiografia\n_START_PARAGRAPH_\nNascuda el 2 d\'abril de 1891 de pares danesos a Chicago, a l\'edat de 5 anys els seus pares van tornar Dinamarca on ella va viure 11 anys. Va comen\xc3\xa7ar la seva carrera als 14 anys en ek teatre d\'aquell pa\xc3\xads en petits rols. Als 16 anys va emigrar als Estats Units per estudiar m\xc3\xbasica a Nova York mentre la seva fam\xc3\xadlia tornaba a Chicago. Va entrar a la companyia de Klaw & Erlanger essent la seva primera obra "The round up".  A partir del 1913 va combinar les seves actuacions en diferents vodevils amb aparicions en diferents pel\xc2\xb7l\xc3\xadcules amb la productora Thanhouser. All\xc3\xa0 va participar en diferents pel\xc2\xb7l\xc3\xadcules com  Robin Hood (1913) o Moths (1913). Cinc mesos despr\xc3\xa9s va acceptar una oferta de la Essanay, per actuar com a partenaire de l\'actor Francis X. Bushman i Richard Travers en diferents pel\xc2\xb7l\xc3\xadcules com Fingerprints (1914) i The Elder Brother (1914)._NEWLINE_El 1914 interpretaba una noia cega a A Song in the Dark, en una escena de la qual feia veure que cantaba. Mentre es feia un passi a l\'estudi de l\'Essanay ella es va posar a cantar en aquell moment causant una gran sensaci\xc3\xb3 a l\'audi\xc3\xa8ncia, cosa que va suposar que es repet\xc3\xads en diferents actes socials de la Essanay. _NEWLINE_Durant els seg\xc3\xbcents anys va treballar en m\xc3\xbaltiples productores. L\'estiu de 1915 va participar en The Victory of Virtue per a la United Photoplays Company. A principis de la tardor de 1915, actuava per a la World Film Corporation i apareixia en pel\xc2\xb7l\xc3\xadcules estrenades el 1916 com The Chain Invisible, Sudden Riches o Husband and Wife. A finals d\'octubre va passar a formar part de l\'Equitable Motion Picture Corporation. Cap al mar\xc3\xa7 de 1916 treballava per a la Equitable branch of World._NEWLINE_Es va casar amb Rapley Holmes (1868-1928), actor teatral que es va arribar a fer un nom a la Essanay a Chicago.'